open-index/open-wikipedia-markdown huggingface dataset:
Vannpolo under Sommer-OL 2008 – Menn

**Vannpolo under Sommer-OL 2008 – Menn** fant sted fra 10. til 24. august 2008 i Ying Tung Natatorium.

## Resultater
### Gruppe A

### Tabell gruppe A

### Gruppe B

### Tabell gruppe B

### Kvartfinaler

### Semifinaler

### Finaler
Sandbakken (Sarpsborg)

**Sandbakken** er et sted på Klavestadhaugen i Sarpsborg kommune i Østfold. Før kommunesammenslåingen i 1992 hørte Sandbakken til Skjeberg kommune, som nå er en del av Sarpsborg. 
Sandbakken er også en barne- og ungdomsskole som ligger i Sarpsborg. Skolen ligger i umiddelbar nærhet til friidretts- og fotballanlegg. Dette er den største skolen i Sarpsborg med over 600 elever.
Lena Stivell

**Lena Stivell**, *Lena Margareta Svensson* (født 29. juni 1949 i Brännkyrka församling i Stockholm, død 13. juni 1983 i Solna) var en svensk scenograf.

## Filmografi
### Filmarkitekt
* 1972 – Anderssonskans Kalle
### Roller
* 1967 – Åsa-Nisse i agentform

## Referanser


## Eksterne lenker
*
Volleyball under Sommer-OL 2008 – Volleyball menn

**Volleyball under Sommer-OL 2008 – Menn** fant sted fra 10. til 24. august 2008.

## Menn
### Kvartfinaler

### Semifinaler
Naked Science

***Naked Science*** er en amerikansk faktaserie om diverse fenomener på jorden som gikk på National Geographic Channel fra 2004 til 2011.

## Referanser


## Eksterne lenker
*
Gasland

***Gasland*** er en amerikansk dokumentarfilm fra 2010, regissert av Josh Fox. Filmen tar for seg virkningene boring etter naturgass har på samfunnene det blir gjort i.

Fox begynte på filmen i 2008 etter å ha fått et tilbud fra et naturgassfirma om å lete etter naturgass på eiendommen hans i Milanville i Pennsylvania.

Filmen ble nominert til Oscar for beste dokumentarfilm.

## Referanser


## Eksterne lenker
* 
*
Inside Job

***Inside Job*** er en amerikansk dokumentarfilm fra 2010, regissert av Charles Ferguson. Filmen tar for seg den globale finanskrisen som startet i 2007. Filmens fortellerstemme tilhører Matt Damon.

Filmen vant 2010 Oscar for beste dokumentarfilm.

## Handling
Dokumentaren er delt inn i fem deler, og begynner med å undersøke hvordan nasjonalstaten Island ble sterkt deregulert i 2000, og hvordan bankene deres ble privatisert. Etter dette gikk konsernet Lehman Brothers konkurs, og AIG kollapset, noe som førte til at Island og resten av verden inn i en global økonomisk resesjon. Den amerikanske finansnæringen ble regulert mellom 1941 og 1981, etterfulgt av en lang periode med deregulering. På 2000-tallet ble finansnæringen hovedsakelig dominert av fem enorme investeringsbanker (Goldman Sachs, Morgan Stanley, Lehman Brothers, Merrill Lynch og Bear Stearns), to finansielle konglomerater (Citigroup og JPMorgan Chase), tre store forsikringsselskaper (AIG, MBIA, AMBAC) og tre ratingbyråer (Moody's, Standard & Poor's og Fitch).

I mars 2008 gikk Bear Stearns tom for kontanter. I september overtok USAs føderale regjering finansselskapene Fannie Mae og Freddie Mac, som hadde vært på randen av kollaps. To dager senere kollapset Lehman Brothers fullstendig. Merrill Lynch, som også var på kanten av sammenbrudd, ble kjøpt opp av Bank of America. Henry Paulson og Timothy Geithner bestemte at Lehman Brothers måtte gå konkurs, noe som resulterte i et kollaps i finansmarkedet.

Den 17. september 2008 ble også det insolvente forsikringsselskapet AIG overtatt av amerikanske myndigheter. Dagen etter ba Hank Paulson og Ben Bernanke Kongressen i USA om 700 milliarder dollar for å redde finanssystemet. Den 3. oktober 2008 undertegnet daværende president George W. Bush dokumentet som godkjente iverksettelsen av «Troubled Asset Relief Program», men de globale aksjemarkedene fortsatte å falle. Toppledere i de insolvente selskapene hadde fremdeles sine personlige formuer intakt. De hadde håndplukket sine styremedlemmer, som dermed delte ut milliarder i bonus etter at foretakene var blitt reddet av myndighetene.

## Referanser


## Eksterne lenker
* 
*
Waste Land

***Waste Land*** er en brasiliansk-britisk dokumentarfilm fra 2010, regissert av Lucy Walker. Filmen følger kunstneren Vik Muniz og hans samarbeid med søppelplukkerne på den største søppelfyllingen i Rio de Janeiro i Brasil. 

## Referanser


## Eksterne lenker
* 
*
Restrepo

***Restrepo*** er en amerikansk dokumentarfilm fra 2010, regissert av Tim Hetherington og Sebastian Junger. 

Filmen tar for seg et år Hetherigton og Junger tilbrakte i Afghanistan på oppdrag fra Vanity Fair. En del av filmen følger en regimenttropp som forsvarer en utpost døpt OP Restrepo, navngitt etter Juan S. Restrepo, en menig som ble drept tidligere i oppdraget deres.

Filmen har mottatt flere priser, og har blitt nominert til Oscar for beste dokumentarfilm.

## Referanser


## Eksterne lenker
* 
*
Marne (elv)

**Marne** er ei elv i Frankrike. Den er ei høyre sideelv til Seine, som den løper sammen med sørøst for Paris. Den er 514 km lang. Elva har gitt navn til departementene Haute-Marne, Marne, Seine-et-Marne og Val-de-Marne.

Marne starter på Langres-platået i departementet Haute-Marne. Derfra renner den mot nordvest, før den gradvis bøyer mot vest mellom Saint-Dizier og Châlons-en-Champagne. Den munner ut i Seine ved Charenton-le-Pont, like før bysentrum i Paris. I Champagneregionen føres deler av vannet gjennom den kunstige innsjøen Lac du Der-Chantecoq, for å regulere vannføringen i elva. På denne måten unngås både oversvømmelser og for lav vannstand lenger ned i elva.

Marne er kjent som åstedet for slaget ved Marne i 1914 under første verdenskrig.

Under 1800- og 1900-tallet var Marne inspirasjon for mange malere, som Camille Corot, Paul Cézanne, Camille Pissarro, Henri Rousseau, Albert Marquet, Raoul Dufy, André Dunoyer de Ségonzac, Louis Vuillermoz, Maurice Boitel og Daniel du Janerand.

## Departementer og større byer elva renner gjennom
* Haute-Marne (52): Chaumont, Saint-Dizier
* Marne (51): Châlons-en-Champagne, Épernay
* Aisne (02): Château-Thierry
* Seine-et-Marne (77): Meaux
* Seine-Saint-Denis (93): Neuilly-sur-Marne, Noisy-le-Grand
* Val-de-Marne (94): Nogent-sur-Marne, Créteil, Charenton-le-Pont, Champigny-sur-Marne, Saint-Maur-des-Fossés, Joinville-le-Pont, Saint-Maurice

## Referanser


## Eksterne lenker
* 
* Guide til elva Marne. Steder, havner og fortøyning langs elva.
Unstoppable

***Unstoppable*** er en amerikansk spenningsfilm fra 2010, regissert av Tony Scott. Hovedrollene spilles av Denzel Washington, Chris Pine og Rosario Dawson.

Filmen handler om et løpsk lokomotiv, og de to mennene, spilt av Washington og Pine, som prøver å stoppe det.

Filmen er inspisert av en hendelse i 2001, der et lokomotiv i Ohio kjørte førerløst i 106 km, før man klarte å stoppe det.

## Skuespillere
* Denzel Washington som Frank
* Chris Pine som Will
* Rosario Dawson som Connie
* Ethan Suplee som Dewey
* Kevin Dunn som Galvin
* Kevin Corrigan som Inspektør Werner
* Kevin Chapman som Bunny
* Lew Temple som Ned
* T.J. Miller som Gilleece
* Jessy Schram som Darcy
* David Warshofsky som Judd Stewart
* Andy Umberger som Janeway
* Elizabeth Mathis som Nicole
* Meagan Tandy som Maya
* Dylan Bruce som Michael Colson.
* Jeff Hochendoner som Clark
* Ryan Ahern som Ryan Scott
* Christopher Lee Philips som Baker
* Kevin McClatchy som Hoffman.

## Referanser


## Eksterne lenker
* 
*
Dominoes

***Dominoes*** er et musikkalbum med Eva & the Heartmaker. Albumet ble utgitt den 18. februar 2011.

## Sporliste

# «**Dominoes**» (*[[Eva Weel Skram]], Thomas Stenersen, [[Simon Anthony Walker]]*)
# «**Signals**» (*Eva Weel Skram, Thomas Stenersen, [[Martin Sjølie]], Simon Anthony Walker*)
# «**Not alone**» (*Eva Weel Skram, Thomas Stenersen, Martin Sjølie, Simon Anthony Walker*)
# «**Gone in a flash**» (*Eva Weel Skram, Thomas Stenersen, Martin Sjølie, Simon Anthony Walker*)
# «**Ghosts in the sky**»  (*Eva Weel Skram, Thomas Stenersen, Simon Anthony Walker*)
# «**Twenty-Four something**»  (*Eva Weel Skram*)
# «**Mr Tokyo**» (*Eva Weel Skram, Thomas Stenersen, Simon Anthony Walker*)
# «**Mysterious Ways**» (*Eva Weel Skram, Thomas Stenersen*)

## Musikere
Eva Weel Skram: Vokal

Thomas Stenersen: Gitarer, Kor

Martin Sjølie: Tangenter

Lars Kvistum: Tangenter

Gisli Kristiansson: Tangenter

Ingar Blix: Bass, Kor

Alf Magne Hillestad: Trommer

Anne Marte Nesdal: Kor

Ingebjørg Eik: Kor

*(Informasjonen er hentet fra CD'en.)*

## Produsenter
Thomas Stenersen, Martin Sjølie, Gisle Kristiansson

## Referanser
Nicolas Métru

**Nicolas Métru** (ca. 1610–1668) var en fransk komponist og organist.

Nicolas Métru var organist ved Saint-Nicolas-des-Champs i Paris frem til 1633. Jean-Baptiste Lully og François Couperin studerte komposisjonslære med Métru.

Av Métrus verk er tre samlinger med *Airs et Fantaisies* for to gamber kjent, det første bindet kom i 1628, det tredje og siste i 1661. I tillegg publiserte forlaget Ballard samlinger med airs de cour hvor også komposisjoner av Métru inngikk.

## Referanser
Garibaldihatt

**Garibaldihatt** er en myk, sylinderformet lue eller hatt uten brem og med flat, rund topp. Hodeplagget er oppkalt etter den italienske frihetskjemperen Giuseppe Garibaldi (1807–1882) som ofte bar slike luer som del av sin tradisjonelle klesdrakt. Liknende hattetyper har vært vanlig over store deler av middelhavsområdet. 

Betegnelsen har vært noe i bruk i Norge fra 1800-tallet.

## Se også
* Kufi (taqyiah), muslimsk bønnelue 
* Fess, stiv, sylinderformet duskelue som var vanlig for muslimske menn i Nord-Afrika, Tyrkia og Midtøsten
* Pill-box hat, kvinnehatt fra blant annet 1960-tallet formet som en rund pilleeske
* Kepi, skyggelue med stiv, sylinderformet hattepull
* Toque, flere typer hatter uten brem
Banach

**Banach** kan være:

* Ed Banach, amerikansk bryter, deltok i OL 1984 i Los Angeles.
* Lou Banach, amerikansk bryter, deltok i OL 1984 i Los Angeles.
* Stefan Banach, polsk matematiker.
Edmond Louis Alexis Dubois de Crancé

**Edmond Louis Alexis Dubois de Crancé** (født 14. oktober 1747 i Charleville, Ardennes, Frankrike, død 28. juni 1814 i Rethel) var en fransk soldat og politiker. 

Han hadde en militær karriere før han ved starten av den franske revolusjonen i 1789, ble valgt inn i politikken. Han satt i den konstituerende forsamlingen hvor han støttet flere militære reformer. Han var innsatt som president mellom 21. februar 1793 og 7. mars 1793 under den første franske republikk. 

I hans rapport, presentert for forsamlingen, 12. desember 1789, var han en av de første til å fremme ideen om verneplikt men denne ideen ble ikke vedtatt av resten av forsamlingen. Han lyktes i midlertidig med å sikre nasjonalforsamlingens stemme om at alle afrikanske slaver som berørte fransk jord skulle settes fri fra fangenskap.

## Referanser
François Roberday

**François Roberday** (1624–1680) var en fransk organist og barokk-komponist.

Roberday var sønn av en vel ansett gullsmed, og var selv cembalisten Jean-Henri d'Angleberts svoger. Etter farens død ble François utnevnt til kongens gullsmed, og senere kjøpte han tjenesten som kammertjener hos regenten Anne d'Autriches. 

Roberday var organist både i  Notre-Dame-des-Victoires  og *les Petits-Pères* i Paris og ble regnet som en av de fremste representantene for den franske orgelskolen. Jean-Baptiste Lully var en av Roberdays elever.

Roberdays mest kjente verk, *Fugues et Caprices à 4 parties pour orgue*, er en samling med 12 firstemte fuger der fugetemaene var lånt av andre komponister, for eksempel av Girolamo Frescobaldi, Johann Jakob Froberger, Francesco Cavalli og Wolfgang Ebner. Orgelstykkene, som ikke var beregnet til bruk i liturgien, hører til de siste i den franske polyfone tradisjonen etter Jean Titelouze og Louis Couperin. 

## Referanser


## Eksterne lenker
* 
* 
*
Nicolas Gigault

**Nicolas Gigault** (ca. 1627 – 1707) var en fransk organist og komponist.

Lite er kjent om Gigaults liv, men han virket hele livet som organist ved forskjellige kirker i Paris. Han var en etterspurt utøver og orgelbygger-konsulent.

Gigault publiserte to samlinger orgelmusikk, *Livre de musique dédié а la Très Saincte Vierge* (1682) og *Livre de musique pour l'orgue* (1685).

Den første inneholder de første kjente eksemplene av fransk *noël* (variasjoner over en julesang) og en allemande. Variasjonene over julesanger og -salmer beveger seg alltid fra tostemt til firestemt og han bruker en noe rigid variasjonsteknikk. I forordet antyder Gigault at stykkene kan framfører på valgfritt instrument, for eksempel to gamber, en lutt, etc.

Den andre samlingen inneholder 184 stykker av ulike former; franske *dialogues* og *récits*, orgelmesser, fuger, salmene *[[Pange lingua]]*, *[[Veni Creator Spiritus|Veni Creator]]* og en *[[Te Deum]]*. Samlingen er sannsynligvis ment som en oppsummering av Gigaults stil, heller enn en bok for mindre drevne organister; musikken er til dels ganske sofistikert og krever en dyktig utøver.

## Referanser


## Litteratur
*Howell, Almonte; Sabatier, François. "Nicolas Gigault", Grove Music Online, ed. L. Macy (hentet 28. november 2006), grovemusic.com (for abonnenter).
* Pyle, Daniel Sherman. 1991. *Nicolas Gigault's Livre de Musique Pour L'Orgue as a Source on Notes Inégales*. Avhandling, University of Rochester.

## Eksterne lenker
* 
*
Claude Antoine Prieur-Duvernois

**Claude Antoine Prieur-Duvernois** (født 2. desember 1763 i Auxonne, Côte-d'Or, Frankrike, død 11. august 1832 i Dijon) er vanligvis kjent under tittelen Prieur de la Côte-d'Or etter sitt opprinnelige departement, for å skille ham fra Pierre Louis Prieur. 

## Bakgrunn og virke
Prieur-Duvernois var en fransk ingeniør og politiker under og etter den franske revolusjonen på slutten av 1700-tallet. Som en militæroffiser av ingeniører ble han valgt inn i den Nasjonale konstituerende forsamling i 1790. I 1791 returnerte han fra Côte-d'Or for å sitte i den franske lovgivende forsamling, og i 1792 var han en av deltakerne under det franske Landsmøtet.

I 1792 ble Prieur-Duvernois sendt på et oppdrag til Rhinhæren for å fortelle soldatene om avsettelsen av kong Ludvig XVI som ble henrettet ved hjelp av giljotinering den21. januar 1793. Duvernois stemte i favør av kongens henrettelse, fremfor at han skulle sitte i fengsel på livstid.

I 1793 var han en representant på et oppdrag for kartlegging av havnene Lorient og Dunkerque, men han ble arrestert mens han var i Normandie av de opprørske myndighetene i Caen, og han ble frigitt fra fengsel igjen i juli 1793 etter nederlaget deres på Vernon. Den 14. august 1793 ble han medlem av komiteen for offentlig sikkerhet, der han allierte seg med Lazare Carnot i organiseringen av et nasjonalt forsvar, og han ble spesielt belastet med levering av ammunisjon til de franske troppene som var engasjert i den franske revolusjonære krigen. Han stemte senere også i favør av henrettelsen av Georges Danton, som var en av lederne under den franske revolusjonen.

Han satt for en kortere periode som midlertidig president mellom 20. mai 1794 og 4. juni 1794. Han ble etterfulgt i dette embetet av den mer kjente og revolusjonære Maximilien Robespierre. I 1811 trakk han seg sin militære posisjon fra hæren. Han hadde på dette tidspunktet en grad som var tilsvarende oberst. Prieur-Duvernois var en av grunnleggerne av École polytechnique, og han deltok under etableringen av Institut de France og vedtakelsen av det metriske systemet.

## Referanser


## Litteratur
* Bernd Jeschonnek: *Revolution in Frankreich 1789 bis 1799. Ein Lexikon*. Akademie-Verlag, Berlin 1989, ISBN 3-05-000801-6.
* Walter Markov, Albert Soboul: *1789. Die Große Revolution der Franzosen*. Urania-Verlag, Leipzig-Jena-Berlin, 1. Auflage 1989, ISBN 3-332-00261-9.
HMS «Warrior»

**HMS «Warrior»** har vært navnet på flere skip i Royal Navy

* HMS «Warrior» (1781) – 74 kanoner tredjeklasse linjeskip
* HMS «Warrior» (1860) – panserskip
* HMS «Warrior» (1905) – panserkrysser i Duke of Edinburgh-klassen
* HMS «Warrior» (1917) – yacht i tjeneste hos Royal Navy
* HMS «Warrior» (R31) – hangarskip i Colossus-klassen
Jean de Cambefort

**Jean de Cambefort**  (født 1605, død 4. mai 1661 i Versailles) var en fransk sanger og barokk-komponist.

Jean de Cambeforts første ansettelse var som sanger i kardinal Richelieus kapell. Etter kardinalens død i 1642 tok han tjeneste hos kardinal og statsminister Mazarin, som lot Cambefort utnevne til François de Chancys etterfølger som *Maître de Musique* for kongens barn. Jean-Baptiste Boësset, en av finansminister Colberts yndlinger, var en av konkurrentene til stillingen. 

I 1650 utnevnte Mazarin Cambefort til *Maître de la chambre du ro*. På oppdrag av kong Ludvig XIV reiste Cambefort til Languedoc for å rektruttere unge sangere til det kongelige kapell. Da han vendte tilbake ble han nektet posten som dronningens komponist, men fikk tittelen "Surintendant de la musique du roi", en stilling Jean-Baptiste Lully overtok etter ham. Stillingen som "Maître de la chambre du roi" overtok Michel Lambert.

## Verk
Størstedelen av Cambeforts komposisjoner er *[[Air de cour|airs de cour]]*, men det er også bevart ballettmusikk etter ham, eksempelvis *Ballet de la nuit* (1653). Cambeforts kirkemusikk er tapt, men Philidor listet den opp i sin katalog.

## Litteratur
* Georgie Durosoir: "L'Air de cour en France 1571-1655" Lüttich, Édition Mardaga 1991 ISBN 2-87009-400-0

## Referanser
Marcus Olson

**Marcus Olson** (født 1977 i Stockholm) er en svensk kostymedesigner og scenograf. Han tok sin utdannelse ved Dramatiska institutet i perioden 2005&ndash;2008, og har arbeidet ved blant annet Malmö Opera, Helsingborgs stadsteater, Romateatern, Hålogaland Teater og Det Kongelige Teater i København.

## Arbeider

* Scenografi og kostyme til *[[Den tjuvaktiga skatan]]*, regi William Relton, på Lackö slottsopera
* Scenografi og kostyme til *[[Macbeth (skuespill)|Macbeth]]* på Romateatern på Gotland
* Kostyme til BouncE Streetdance Companys *[[The Last Bounce]]* i Globen i Stockholm
* Scenografi og kostyme til *[[Onkel Vanja]]*, regi Anna Novovic, på Helsingborgs Stadsteater
* Kostyme til *[[Vita Glöden]]*, regi Dag Thelander, på Dramalabbet
* Scenografi og kostyme til *[[Aktualiteter]]*, regi Anna-Lina Hertzberg, på Dramalabbet
* Kostyme til *[[Som ni vill ha det]]*, regi Thomas Segerström, på Romateatern
* Scenografi og kostyme til *[[Borta Bra Hemma bäst]]* av Alma Kirlic i regi av Anna Novovic på BouncE Streetdance Companys *The Last Bounce*
* *[[Högt över och ändå mitt i]]* av Therese Söderberg, regi Ada Berger, på Dramatiska institutet
* *[[I armarna på King Kong]]* av og med Hanna Sjögren-Devrient på Teaterhögskolan i Stockholm
* *[[Lavv]]* av Stefan Lindberg, regi Aslak Moe, på Helsingborgs Stadsteater
* *[[Lost Cowboys]]* av Lisa Linder, regi Henrik Dahl, på Riktig Teater
* *[[Tre Systrar]]* av Anton Tsjekhov, regi Ulf Pilov, på Verket-Vaxholm
* *[[Black Spaghetti]]* på Teater Aktör i Göteborg
* Stylist for musikkvideoer, blant annet for artister som Petter og The Rasmus

## Eksterne lenker
* Marcus Olsons hjemmeside
Charles-Joseph Lebouc

**Charles-Joseph Lebouc** (født 22. desember 1822 i Besançon i Frankrike, død 6. mars 1893 i Hyères i Frankrike) var en fransk musiker.

Lebouc deltok i konservatoriet i Paris hvor han studerte strykeinstrumenter som cello under ledelse av Olive Charlier Vaslin (1794 – 1889) og deretter ble han lært opp av Louis Norblin, og senere ble en professor innen spilling av cello. Han spilte for det meste kammermusikk. Han komponerte noen stykker med cello som ble akkompagnert av piano. Han vant førsteprisen i cello i 1842 da han var elev av Auguste Franchomme, og han ble tildelt førsteprisen innen harmoni i 1844 som elev av Fromental Halévy.

## Referanser


## Eksterne lenker
*
Lee Beom-seok

**Lee Beom-seok** (født 20. oktober 1900 i Seoul, død 11. mai 1972 i Seoul) var en koreansk politiker og uavhengighetsaktivist. Han ble Sør-Koreas første statsminister i 1948, og har også innehatt statsrådposter for forsvar og innenriks.

## Eksterne lenker
*  Sør-Koreas nasjonalforsamling: Lee Beom-seok
Guillaume Dumanoir

**Guillaume Dumanoir** (1615–1697) var en fransk fiolinist, dansemester og barokk-komponist.

## Liv og virke
Guillaume Dumanoir ble født inn i en fransk fiolinistfamilie. I 1636 ble han dansemester ved hoffet d’Orange i Haag. Deretter ble han medlem av brorskapet *Saint-Julien-des-Ménestriers* og fiolinist med tittelen *violoniste ordinaire* ved kong Ludvig VIIIs kongelige kapell. Januar 1639 ble han tatt opp i *[[Vingt-quatre Violons du Roy]]* («kongens 24 strykere»), mellom 1645 og 1656 var han dessuten medlem av  *Petite Écurie du roi*. Han var på scenen både som danser og fiolinist i  Jean-Baptiste Lullys opéra-ballets, selv om Dumanoir ble regnet som en av Lullys motstandere. I 1654 solgte Dumanoir sin post ved *Grande-bande*, men kongen gjeninnsatte ham i 1655 som orkesterets 25. medlem, dvs. som leder.

## Verk
* 3 branles, a 3
* Branle et courante, a 4
* Allemande et Sarabande, a 4, Charivari, a 5
* 4 instrumentalsuiter, a 5 deriblant *Suite du Ballet de Stockholm*
* Courante, a 5

## Referanser


## Eksterne lenker
* 
*  Biografi
Langvingepapegøyer

**Langvingepapegøyer** er en slekt innen *[[Afrikanske papegøyer|Psittacini]]* ordenen. Det vitenskapelige navnet er *Poicephalus*.
Langevingepapegøyene er generelt små, og de er populære hussdyr. Omtrent ingen av artene er utrydningstruet.

## Arter
* Brunhodepapegøye – *P. cryptoxanthus*
* Rødpannepapegøye – *P. gulielmi*
* Senegalpapegøye – *P. senegalus*
* Gulissepapegøye – *P. meyeri*
* Oransjebukpapegøye – *P. rufiventris*
* Gladiatorpapegøye – *P. robustus*
* Brunnakket papegøye – *P. fuscicollis fuscicollis*
* Gråhodet papegøye – *P. fuscicollis suahelicus*
* Ovambopapegøye – *P. rueppellii*
* Gulmaskepapegøye – *P. flavifrons*
* Niamniampapegøye – *P. crassus*

## Eksterne lenker
*
Gulissepapegøye

**Gulissepapegøye** er en liten, Afrikansk papegøye på omtrent 21&nbsp;cm. Den er en del av Poicephalus slekten.

Den er også kjent som *Meyerspapegøye*.
## Eksterne lenker
*
Knut Ström

**Knut Egron Ström** (født 7. april 1887 i Piteå, Norrbotten, død 4. april 1971 på Höstsol i Täby) var en svensk regissør og scenograf.

Ström utdannet seg i Stockholm og Tyskland. Han har arbeidet med dekorasjoner til forstilinger i Lorensbergsteatern i Göteborg. Ström ble ansatt som regissør ved Göteborgs stadsteater i 1934. Ofte var han ansvarlig for både regi og dekor ved sine forestillinger der. Han er representert ved Drottningholms og Göteborgs teatermuseum. Ström er far til scenografen Carl Johan Ström og farfar til musikeren Ted Ström.

## Teater
### Regi

### Scenografi

## Referanser
Michel Lambert

**Michel Lambert** (1610–1696) var en fransk sanger og barokkomponist som med sine hoffsanger bidro til utviklingen av den franske operaarien.

## Liv og virke
Lambert utmerket seg med sin sangstemme allerede som korgutt i hertug Gaston d'Orléans' kapell. Videre sangundervisning fikk han av Pierre de Nyert i Paris og ble selv sanglærer og sanger fra 1636. I 1640 giftet han seg med sangeren Gabrielle Dupuy. Datteren deres giftet seg med Jean-Baptiste Lully.

I 1651 var Lambert ballettdanser ved Ludvig XIVs hoff. Innen 1656 hadde han befestet sin posisjon som komponist og fikk verkene sine regelmessig publisert i musikkforleggeren Ballards samlinger. Ludvig IV utpekte ham i 1661 til Jean de Cambeforts etterfølger som *Maitre de Musique de Chambre du Roi*. I 1670 ble han forfremmet til kapellmester, mens svigersønnen Lully var *surintendant de la musique du roi*.

## Verk i utvalg
Lambert komponerte flere samlinger airs de cour, men bare få er bevart. Med disse komposisjonene bidro han til videreutviklingen av den franske operaarien.
* *Les Airs du Sieur Lambert*, Paris, Charles de Sercy (1658)
* Les airs de Monsieur Lambert, 19 airs avec doubles, for 2 sangstemmer og basso continuo (Paris 1660)
* 60 Airs, for 1 til 5 sangstemmer, 2 instrumenter og b.c. (Paris, 1689)
* *Airs de Monsieur Lambert non Imprimez*, manuskript, (Paris ca 1692)
* *[[Triosonate|Pièces en trio]] pour les violons, flûtes ou hautbois*, (Amsterdam, Estienne Roger 1700)
* *75 Airs de Monsieur Lambert* (manuskript) (50 avec doubles), for ein sangstemme og B.c., ca 1710
* *Leçons de ténèbres pour la semaine sainte* (sørgemusikk for den stille uke) for en sangstemme og b.c. 1689 (manuskript)
* *Miserere mei Deus*, for 2-3 sangstemmer og b.c. (manuskript)

## Referanser


## Litteratur
* K. J. Kutsch, Leo Riemens: *Großes Sängerlexikon*.  K. G. Saur, Bern, 1993, tredje bind, spalte 558, ISBN 3-907820-70-3
* 
* 

## Eksterne lenker
*
Bjørn Bergh-Pedersen

**Bjørn Bergh-Pedersen** (født 18. oktober 1919, død 30. desember 1993) var en norsk filmprodusent, skuespiller og manusforfatter. *Stevnemøte med glemte år* representerte Norge på filmfestivalen i Berlin i 1957.

## Filmografi
* 1964: *[[Nydelige nelliker]]* (Filmmanus med Knut Bohwim og Knut Andersen etter Egil Lians roman *Drevne karer og ville jenter på strøket*)
* 1957: *[[Smuglere i smoking]]* (Eksekutiv produsent)
* 1957: *[[Stevnemøte med glemte år]]* (Produsent og manusforfatter)
* 1956: *[[Roser til Monica]]* (Skuespiller, i rollen som Bengt Lie, doktor)
* 1954: *[[Heksenetter]]* (Regiassistent, filmmanus med Bjarne Andersen og Leif Sinding samt skuespiller, i rollen som Tregenna, major)

## Hørespill
* 1965: *Millionkuppet*

## Sangtekst
Bjørn Bergh-Pedersen skrev teksten til Bjørn Volds sang «Roser til Monica». Den ble spilt inn av Gunnar Eide med Billy Hills orkester 31. desember 1955. «Roser til Monica» ble utgitt på 78-platen His Master's Voice AL&nbsp;6008.

## Kilder
* Bjørn Bergh Pedersen (1919)
* Hartenstein, Tilman: *Det usynlige teatret: Radioteatrets historie 1926-2001*, Oslo 2001, s. 208

## Eksterne lenker
*
Urban Wahlstedt

**Sven Axel ''Urban'' Wahlstedt** (1936–2025) var en svensk scenograf, dukkemaker og dukkespiller, musiker og entomolog.

## Dukketeater
Urban Wahlstedt utdannet seg opprinnelig til billedhugger på Konstfack, men etter utdannelsen fikk han plass som lærling hos noen zoologiske konservatorer. Etter hvert fikk han jobb ved Stadsteatern som "attributmakare", og tilvirket parallelt dukker for Sveriges Television og masker for Cullberg-balletten.

Han var scenograf og dukkespiller i *[[I Mummidalen]]*, en programserie for barn som Sveriges Television sendte som julekalender i desember 1973. Wahlstedt ga i denne serien liv og stemme til figurene «Mårran» (norsk: «Hufsa»), «Gafsan» (norsk:«Gafsa»), «Ynk», «Knyttet Salome» (norsk: «Knøttet Salome»), «*Ekorren med den vackra svansen»* (norsk: «Ekornet med den vakre halen»), «Förfadern» (norsk: «Forfaderen») og «Den som bor under diskbänken» (norsk: «Den som bor under oppvaskbenken»).

Wahlstedt var også dukkespiller i *[[Beppes godnattstund]]*, som var et populært fjernsynsprogram med Beppe Wolgers.

I 2016 holdt han seminarer om den indonesiske instrumentgruppen *[[gamelan]]*, som tradisjonelt benyttes på Vest-Java som akkompagnement til den særegne dukketeaterformen *[[wayang golek]]*, som er en form for stavdukkespill.

## Entomologi
Wahlstedt har også forsket på insekter – blant annet humler og veps – siden 1971, og blir konsultert av såvel museer som media i spørsmål som angår dette insektet. Han bygger også forstørrede modeller av insekter, som han benytter i populærvitenskapelige foredrag og forestillinger.  Modellene er 20 ganger større enn insektene er i virkeligheten. Han har dessuten utgitt bøker om emnet entomologi (insektlære).

### Bibliografi
* Urban Wahlstedt: *Lilla fälthandboken: Insekter*; Norstedts (2011), ISBN 9789113036830
* Per Douwes, Johan Abenius, Björn Cederberg, Urban Wahlstedt: *Steklar: Myror-getingar. Hymenoptera: Formicidae-Vespidae*; (2012) ISBN 9789188506788

## Referanser
Tarn (elv)

**Tarn** (fransk: *Le Tarn* eller *Rivière le Tarn*, oksitansk: *Tarn*, latin: *tarnis* – mulig betydning: *rask* eller *innmurt*) er ei elv i regionen Occitanie i Frankrike. Den er ei høyre sideelv til Garonne, og er  lang med et nedbørfelt på . Middelvannføringen ved Moissac er .

## Geografi
Elva har sitt utspring i 1 550&nbsp;meters høyde på Mont Lozère i Cevennene i Massif Central, og renner derfra i vestlig retning gjennom de dype kløftene i Gorges du Tarn, til den munner ut i Garonne 4 km nedstrøms fra Moissac i departementet Tarn-et-Garonne. De viktigste sideelvene er Agout, Aveyron og Dourdou de Camarès.

Viaduc de Millau, verdens høyeste bru, krysser Tarndalen ved Millau. Den åpnet i desember 2004 og er nå en av områdets mest populære attraksjoner.

Tarn renner gjennom følgende departementer og byer:
* Lozère: Le Pont-de-Montvert, Sainte-Enimie
* Aveyron: Millau
* Tarn: Albi, Gaillac, Lisle-sur-Tarn, Rabastens
* Haute-Garonne: Villemur-sur-Tarn
* Tarn-et-Garonne: Montauban, Moissac

## Flommer
Tarn er kjent for sine brutale flommer, som er de farligste i Europa ved siden av Donau. Under flommen i mars 1930 steg Tarn til mer enn 17 meter over elvas normale vannstand i Montauban på bare 24 timer, med en vannføring på . Til sammenligning er middelvannføringen i Rhinen på , gjennomsnittlig vannføring i Nilen under den tradisjonelle årlige flommen før byggingen av Aswandemningen var , og middelvannføringen i Mississippi er på . En tredjedel av departementet Tarn-et-Garonne ble oversvømt, rundt 300 personer omkom, tusenvis av hus ble ødelagt, de lavereliggende distriktene i Montauban ble ødelagt, og byen Moissac ble nesten fullstendig ødelagt.

## Kanaler og elvetrafikk
Tarn var tidligere seilbar fra samløpet med Garonne til Corbarieu, nær Montauban. På denne strekningen var det syv sluser over en distanse på . Kanalen hadde forbindelse til Canal de Garonne i Moissac via en forgreiningssluse oppstrøms fra den første elveslusen, og igjen via Canal de Montech ved Montauban. 

Disse to forbindelsespunktene fra Canal de Garonne er begge blitt restaurert, og båter har igjen tilgang til elvestrekningene som ligger i tilknytning disse punktene. Ei sperredemning som ble bygget i Garonne i forbindelse med Golfech kjernekraftverk har dessuten hevet vannstanden opp til toppen av den første elveslusen, mellom Moissac og Garonne, slik at slusen er permanent åpen for båter, som dermed kan nå Garonne og seile videre en kort strekning på den elva.

De gjenværende seks elveslusene er ikke i bruk og kan ikke passeres. Det foreligger et forslag om å restaurere de fem slusene mellom Moissac og Montauban, for derved å lage en ring av vannveier bestående av Tarn fra Moissac til Montauban, Canal de Montech til Montech og Canal de Garonne tilbake til Moissac.

## Referanser


## Eksterne lenker
*
Jacob Kremberg

**Jacob Kremberg** (Også skrevet Kreienberg, Krenberg, Krengenberg og Kreyenbach) (født før 1598, død etter 1640) var en dansk billedskjærer. Han har muligens på et tidspunkt arbeidet som svenn hos Köpingemesteren. Flere av hans arbeider er utført i samarbeid med Statius Otto.

## Verk i utvalg
* Altertavle og prekestol i Aa kirke på Bornholm (ca. 1600)
* Prekestol i Härslöv kirke (1600-1610, sammen med Statius Otto) 
* Orgelhus i Lund domkirke (1601, forsvunnet) 
* Altertavle i Skt. Petri kirke, Malmö (1610-1611, sammen med Statius Otto)
* Altertavle og prekestol i Höör kirke (begynnelsen av 1600-tallet)
* Altertavle og prekestol i Gårdstanga (1612) 
* Brudestol i Burlöv kirke (1616, forsvunnet) 
* Stolestader og døpefont i Gårdstånga kirke (1621)

## Kilder
*
André Antoine Bernard des Jeuzines

**André Antoine Bernard des Jeuzines** (født 21. juni 1751 i Corme-Royal, Saintonge, Frankrike – døde 19. oktober 1818 i Funchal, Madeira) var en fransk advokat og revolusjonær som var medlem av Jakobinerklubben som var ansvarlig for Den store terror under den franske revolusjonen. 

Bernard var en mann med mange navn. Opprinnelig het han André Antoine Bernard, før den franske revolusjonen la han til navnet på en liten eiendom som familien eide og ble dermed hetende André Antoine Bernard de Jeuzines. Senere ble han kalt Bernard de Saintes, siden han representerte Saintes i den lovgivende forsamlingen, men han mislikte dette navnet og endret det navnet sitt igjen til Bernard de Xantes. Senere kalte han seg for Pioche-fer Bernard.

Bernard utdannet seg som jurist og advokat ved byen Saintes. Han representerte denne byen i den lovgivende forsamlingen som satt ved makten fra oktober 1791 til september 1792, og på denne tiden var han også medlem fra Charente-Maritime av National Convention (20. september 1792 – 26. oktober 1795). 

Han ble beryktet etter Haute-Saône og Côte-d'Or for å arrestere mistenkte «fiender av folket» og sendte dem til den revolusjonære domstolen og senere ble de dømte henrettet i den beryktede giljotinen. Konvensjonen hadde et rullerende presidentskap, så han var innehaver av tittelen president i National Convention i en periode på tre uker i september 1794. Da den revolusjonære regjeringen ble styrtet, ble han fengslet sammen med mange andre, men han var ikke blant de henrettede. 

Under det franske riket, slo Bernard seg ned i Saintonge, hvor han arbeidet som en advokat. I 1816 var han blant dem som ble forvist fra Frankrike og han bosatte seg først i Belgia, hvor han blant annet etablerte tidsskriftet *Le Surveillant*. Snart ble han utvist derfra av de nederlandske myndighetene og han seilte med et skip som var på vei til USA, men på denne turen forliste han i nærheten av Madeira. 

Han døde i Funchal, Madeira, i 1818. Den lokale kirken på stedet nektet ham en kristen begravelse, derfor hans levninger ble i stedet gravlagt på havet. Bernard ble portrettert av Jacques-Louis David. Dette portrettet ble gjort da de satt i fengsel sammen på Collèdes Quatre i Paris, i juli 1795, og ble senere utstilt i Getty Museum.

## Referanser
Sighraf

**Sighraf** eller **Sighrafr** var en stenhugger fra Gotland som var virksom på slutten av 1100-tallet og begynnelsen av 1200-tallet. Stilen er romansk med nordiske elementer i ornamentikken. Han er opphavsmannen til flere døpefonter, blant annet i Grötlingbo kirke på Gotland, Aa kirke på Bornholm og St. Bendts kirke på Sjælland.

Sighraf kjennes med navn takket være at han har hugget inn navnet sitt på døpefonten i Aa kirke. Med runer står det: «Sighraf mester». Det er den eneste fonten som bærer navnet hans, men gjennom sammenlikninger har man kunnet tilskrive mange andre døpefonter til han. 

Sighraf utførte også annet stenarbeide, blant annet relieffer og relikviekister. 

## Eksterne lenker
* Sighraf hos Weilbachs kunstnerleksikon
Aubervilliers

**Aubervilliers** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 7,2&nbsp;km fra sentrum av Paris.

## Navn
I middelalderen ble navnet Aubervilliers skrevet som *Alberti Villare*, som betød "Eiendommen til Adalbert". Adalbert er et tysk navn som betyr "nobel (Adal-) og lys (-bert)" (Gammelengelsk Æþelbeorht) som ble til  Albert i moderne engelsk, gammelfransk Aubert, og moderne fransk Albert.

## Historie
1. januar 1860 ble byen Paris utvidet ved å slå under seg omliggende kommuner. Ved denne anledningen ble en liten del av kommunen Aubervilliers lagt inn under selve Paris. På samme tid ble kommunen La Chapelle-Saint-Denis oppløst og delt mellom byen Paris, Aubervilliers, Saint-Denis, og Saint-Ouen. Aubervilliers fikk en liten del av arealet til La Chapelle-Saint-Denis.

## Befolkningsutvikling
***Antall innbyggere i kommunen Aubervilliers***

## Referanser


## Eksterne lenker
* 
* Kommunedata INSEE
Aulnay-sous-Bois

**Aulnay-sous-Bois** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 13,9&nbsp;km fra sentrum av Paris.

Kommunen ble høsten 2005 kjent som et av åstedene for de store opptøyene som herjet i en del av forstedene til Paris.

## Befolkningsutvikling
***Antall innbyggere i kommunen Aulnay-sous-Bois***

## Referanser


## Eksterne lenker
* 
* Kommunedata INSEE
Carl Johan Ström

**Carl-Johan Ström** (født 5. mai 1914 i Tyskland, død 20. mars 1992 i Oscars församling, Stockholm) var en svensk regissør og scenograf.

Ström var i mange år ansatt ved Stadsteatern i Göteborg som scenograf. Der var en av hans kollegaer hans egen far Knut Ström, også scenograf. Han var gift med skuespillerinnen Ann-Mari Ström fra 1942 og far til Ted Ström og kunstneren C.M Ström.

## Teater
### Scenografi

### Kostymedesign
Drammensskolen

**Drammensskolen** består av 32 grunnskoler, fordelt på 21 barneskoler, 9 ungdomsskoler og 2 kombinerte skoler. I 2017 var det registrert 11 885 elever, 1 068 lærere og 339 assistenter.

## Skoler
### Kommunale skoler

#### [[Barneskole]]r
*Aronsløkka skole
*Bragernes skole
*Brandengen skole
*Danvik skole
*Fjell skole
*Hallermoen skole
*Konnerud skole
*Krokstad skole
*Mjøndalen skole
*Rødskog skole
*Skoger skole

&nbsp;
*Solberg skole
*Steinberg skole
*Stenseth skole
*Tangen skole
*Tømmerås skole
*Vestbygda skole
*Øren skole
*Åsen skole
*Åskollen skole
*Åssiden skole

#### [[Ungdomsskole]]r
*Børresen skole
*Eknes ungdomsskole
*Galterud skole
*Killingrud ungdomsskole
*Kjøsterud skole
*Marienlyst skole
*Svelvik ungdomsskole
*Svensedammen skole
*Veiavangen ungdomsskole

#### [[Barne- og ungdomsskole]]r
*Gulskogen skole
*Frydenhaug skole

#### Ambisjoner
Drammensskolens ambisjoner er å utjevne sosiale forskjeller, styrke levekår og å gi alle elever en grunnkompetanse som gjør at barn og unge står støtt i eget liv, er integrert og føler seg betydningsfulle i fellesskapet.

### [[Videregående skole]]r
*Drammen videregående skole
*Åssiden videregående skole

### [[Høyskole]]r
*Danvik Folkehøgskole
*Universitetet i Sørøst-Norge

### [[Privatskole]]r
*Akademiet videregående skole - Heltberg Drammen
*Norlights montessoriskole Drammen
*Rosendal skole

## Referanser


## Eksterne lenker
*
Grå rotvikler

**Grå rotvikler**, *Dichrorampha plumbana* er en sommerfugl i gruppen av viklere (Tortricidae). 

## Utseende
En liten til middelsstor (vingespenn 11-14 millimeter), gråbrun vikler. Forvingen er gråbrun, i den ytre delen med et stort innslag av okerfargede skjell. Langs framkanten er det samel, hvite og sølvgrå skråstreker, langs ytterkanten noen små, svarte flekker. Bakvingen er lyst gråbrun.

## Levevis
Larven utvikler seg på røttene av ryllik (*Achillea millefolium*) og prestekrage (*Leucanthemum vulgare*). De voksne viklerne flyr om dagen og utover kvelden i mai-juni.

## Utbredelse
Arten er utbredt over det meste av Europa og også i Midtøsten og i den nordlige delen av Asia.
Den finnes over hele Norge og er den klart vanligste rotvikleren her i landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** grå rotvikler, *Dichrorampha plumbana* (Scopoli, 1763)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_plumbana.html
* *Dichrorampha plumbana* på UK Moths: http://www.ukmoths.org.uk/show.php?bf=1285
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439219

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gulpudret rotvikler

**Gulpudret rotvikler**, *Dichrorampha sedatana* er en sommerfugl i gruppen av viklere (Tortricidae). 

## Utseende
En middelsstor (vingespenn 12-16 millimeter), gråbrun vikler. Forvingen er gråbrun med gule skjell spredt jevnt og ganske tett utover hele vingeflaten. Den ligner på grå rotvikler (*Dichrorampha plumbana*), men sistnevnte har ikke gule skjell i vingens indre del. Ved forkanten er det noen litt utydelige, sølvgrå skråstreker, og ved ytterkanten noen små, svarte flekker. Bakvingen er gråbrun, bare ubetydelig lysere enn forvingen.

## Levevis
Larven lever på røttene av reinfann (*Tanacetum vulgare*), av og til på prestekrage (*Leucanthemum vulgare*). De voksne viklerne flyr i mai-juni.

## Utbredelse
Arten er utbredt i Europa, unntatt i sørøst, og også i den nordlige delen av Asia og i Nord-Amerika.
Fra Norge kjennes det bare ett enkelt funn, fra Bodø.

## Systematisk inndeling

* sommerfugler (Lepidoptera)
** gruppe Heteroneura
*** gruppe Apoditrysia
**** gruppe / overfamilie viklere (Tortricoidea) 
***** familie viklere (Tortricidae) 
****** delgruppe Olethreutinae – 570 europeiske arter inklusiv underarter (varianter), hvorav mange i Norge.
******* slekt rotviklere, *[[Dichrorampha]]* Guenée, 1845
******** **gulpudret rotvikler**, *Dichrorampha sedatana* Busck, 1906

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichrorampha_sedatana.html
* *Dichrorampha sedatana* på UK Moths: https://web.archive.org/web/20111017110224/http://ukmoths.org.uk/show.php?bf=1286
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: http://www.faunaeur.org/full_results.php?id=439223

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Liv Tørres

**Liv Tørres** (født 7. juli 1961) er en norsk forsker og humanitær leder, og har en lang internasjonal karriere. 

Tørres tok doktorgrad i statsvitenskap ved Universitetet i Oslo i 2000 med avhandlingen *Amandla – Ngawethu! The Political Impact of South African Trade Unionism»* og har bodd og arbeidet mange år i Sør-Afrika. 

Tørres har drevet utredning og forskning innen fagbevegelse, faglige rettigheter, arbeidsmarkeder, demokratisering og utviklingsspørsmål nasjonalt og internasjonalt. 

Hun har tidligere arbeidet blant annet hos Fafo, Norsk Folkehjelp og Norges forskningsråd. Tørres var politisk rådgiver for arbeidsminister Hanne Bjurstrøm (Ap) i 2011. 

Hun var generalsekretær i Norsk Folkehjelp fra 2011 til 2015 og direktør ved Nobels Fredssenter fra 2016 til 2019. Hun ble der etter leder or Pathfinders for Peaceful, Just and Inclusive Societies ved New York University . 

Hun er fra 1. desember 2021 leder for LO sin internasjonale avdeling.

## Referanser
The Tourist

***The Tourist*** er en amerikansk spillefilm fra 2010 i grenselandet mellom sjangrene romantisk action og thriller. Hovedrollene innehas av Angelina Jolie og Johnny Depp. Filmen ble likevel nominert til tre priser i kategorien komedie under Golden Globe 2011, for beste film, beste kvinnelige hovedrolle (Jolie) og beste mannlige hovedrolle (Depp).

Filmen er regissert av Florian Henckel von Donnersmarck og produsert av Graham King, Tim Headington, Roger Birnbaum, Gary Barber og Jonathan Glickman. 

Filmen hadde førpremiere den 6. desember 2010, og norsk premiere den 7. januar 2011.

## Handling
Under en improvisert reise til Europa for å pleie et brustent hjerte, havner turisten Frank (Johnny Depp) uventet opp i et flørtende møte med Elise (Angelina Jolie), en ekstraordinær kvinne som med hensikt har krysset hans vei. Hun forsøker å finne sin tidligere kjæreste Alexander Pierce. Fransk politi leter etter Pierce, og velger å følge henne i håp om at hun skal lede dem til målet. Hovedhandlingen i filmen utspiller seg i Venezia, og der utvikler det seg en egen romanse mellom Frank og Elise, inntil de finner seg selv kastet inn i en dødelig katt og mus-lek. 

## Rolleliste
*Johnny Depp som Frank Tupelo
*Angelina Jolie som Elise Clifton-Ward
*Paul Bettany som inspektør John Acheson
*Timothy Dalton som sjefsinspektør Jones
*Steven Berkoff som Reginald Shaw
*Rufus Sewell som engelskmannen
*Christian De Sica som Colonnello Lombardi
*Alessio Boni som Sergente Cerato
*Neri Marcorè som Alessio, resepsjonisten

## Produksjon og mottakelse
Prosjektet gjennomgikk en rekke endringer før produksjonen av filmen startet. I utgangspunktet skulle filmen regisseres av Lasse Hallstrøm, men han måtte avstå av tidsmessige årsaker. Så ble Bharat Nalluri hentet inn, men ønsket likevel ikke å delta. Da Jolie aksepterte rollen som Elise ble regien gitt til von Donnersmarck, men han ønsket likevel ikke å ha regien grunnet "kreative uenigheter" mellom ham og Sam Worthington som på det tidspunktet hadde akseptert rollen som Frank. Etter at en rekke navn var byttet ut, ville von Donnersmarck likevel ha regi på filmen.

Først var Tom Cruise tiltenkt hovedrollen som Frank, men ble erstattet med Sam Worthington. Etter dette ble rollen gitt til Depp. På et tidspunkt var Charlize Theron ment til rollen som Eloise, før denne gikk til Jolie. Filmingen begynte i Paris med Jolie den 23. februar 2010, før produksjonen flyttet til Venezia den 1. mars hvor også Depp ble med.

Dette er den første filmen Jolie og Depp spiller sammen. Originalt hadde filmen også en nakenscene, men denne ble klippet vekk.  Ryktet sier at dette var etter påtrykk fra Depps samboer Vanessa Paradis.

Filmen fikk jevnt over relativt moderate kritikker, både internasjonalt og i Norge.

### Priser, nominasjoner
* Golden Globe 2011 – beste film (komedie eller musikal) – nominasjon
* Golden Globe 2011 – beste mannlige hovedrolle (komedie eller musikal): Johnny Depp – nominasjon
* Golden Globe 2011 – beste kvinnelige hovedrolle (komedie eller musikal): Angelina Jolie – nominasjon

## Referanser


## Eksterne lenker
* 
*
Drancy

**Drancy** er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 10,8&nbsp;km fra sentrum av Paris.

## Historie
### Navn
Navnet Drancy kommer fra middelalderlatin *Derenciacum*, og før det *Terentiacum*, som betyr "Eiendommen til Terentius", som var en Gallo-romersk landeier.

### Fram til det 20. århundre
I det 17. århundre ble Drancy delt i to separate landsbyer: Drancy le Grand og le Petit Drancy.

Slutten av det nittende århundre var preget av industrialiseringen og utviklingen av skinnegående transport. Under den fransk-prøyssiske krig var Le Bourget åsted for viktige kamper og slottet Ladoucette i Drancy ble ødelagt.

### 20. og 21. århundre

Under 2. verdenskrig, lå det en deportasjonsleir i Drancy hvor jøder, sigøynere, og andre ble holdt som fanger før de ble sendt videre til tyske konsentrasjonleire.

I 1976 ble et minnesmerke over deportasjonene i Drancy skapt av skulptøren Shlomo Selinger reist for å minnes de franske jødene som satt fanget i leiren.

## Befolkningsutvikling
***Antall innbyggere i kommunen Drancy***

## Referanser


## Eksterne lenker
* 
* Kommunedata INSEE
Johan Sverre

**Johan Sverre** (født 25. februar 1923 Kristiania, nåværende Oslo, død 27. november 1990) var en norsk skuespiller.

Han utdannet seg først til arkitekt i København innen han ble skuespiller. Sverre gjorde scenedebut i 1951 på Nationaltheatret og var engasjert der fram til 1956. Deretter virket han ved Riksteatret 1956–1965, Trøndelag Teater 1966–1969 og ved Den Nationale Scene fra 1969. Sverre var karakterskuespiller med et bredt repertoar og gjorde seg bemerket i roller som Brovik i *Bygmester Solness*, kong Duncan i *[[Macbeth (skuespill)|Macbeth]]* og tittelrollen i *[[Onkel Vanja]]*.

Han var også filmskuespiller og debuterte i 1953 i *[[Skøytekongen]]*. Sverre spilte sammenlagt seks film- og TV-roller fram til 1990. 

Han ligger begravet på Vestre gravlund i Oslo.

## Filmografi
* 1953 – *[[Skøytekongen]]*
* 1958 – *[[Ut av mørket]]*
* 1960 – *[[Petter fra Ruskøy (film)|Petter fra Ruskøy]]*
* 1982 – *[[Carl Gustav, gjengen og parkeringsbandittene]]*
* 1990 – *[[Heksene (film)|Heksene]]*

## Fjernsynsteatret
* 1964 – *[[Woyzeck]]*

## Radio (i utvalg)
* 1970 – *[[Inspektør Scott på farten]]* (tittelrollen, fjerde serie)

## Referanser


## Eksterne lenker
*